Учествовао је и у борби на Јелином дубу, 18. октобра 1941. године, када је уништена италијанска моторизована колона. Новембра 1941. године је био међу првим добровољцима који су се прикључили Одреду за операције у Санџаку. Као командир Првог вода и заменик командира чете, истакао се у борби на Савином лакту, на путу Пријепоље—Пљевља, 1. децембра 1941. године када је разбијена италијанска колона, која је пошла у помоћ нападнутом гарнизону у Пљевљима и нанети јој тешки губици у људству и материјалу.